deg uḥric wis kraḍ, neɛreḍ ad nexdem tesleḍt i tseddast iwakken ad d-nessuffeɣ amgared yellan gar tutlayt tafransist d teqbaylit. deg uswir-agi, di tazwara nemmesslay-d ɣef tmiḍrant n wakud, ɣef wacu yebna wemyag n tefransisit, d wayen i t-id-yettqabalen deg tmeẓṛa n umyag n teqbaylit. aswir-agi d yiwen gar wuguren nniḍen n tsuqilt, imi deg tesleḍtnneɣ ur d-nufi ara ilugen ibanen ara netbaɛ deg uswir-agi n tsuqilt, imi yal tikkelt d anamek n umyag, akk d tegnit anda i-d usan iɣ-d-yettwellihen ɣer wamek ad nsuqel akud n umyag seg tefransist ɣer teqbaylit.